‘बाबुरामजीसँग मेरो एकताभन्दा संघर्ष प्रधान भयो, किरणजीसँग संघर्षभन्दा एकताप्रधान रह्यो,’ बैठकमा दाहालको भनाइ उद्धृत गर्दै एक सहभागीले नागरिकसँग भने, ‘यति हुँदाहुँदै पनि हामी एक भएर अघि बढ्नुको विकल्प छैन।’सोमबार आफ्ना प्रतिवेदन राख्दै उपाध्यक्षद्वय वैद्य र भट्टराई अध्यक्षप्रति आक्रामक रूपमा प्रस्तुत भएका थिए। दाहालले वैद्य र आफ्नो लाइनबीच कुनै भिन्नता नरहेको दाबी गर्दै उपाध्यक्षद्वयको आलोचनाको सामान्य प्रतिरक्षामात्र गरे। ‘वैद्यजीले मलाई चुनौती दिन मिल्दैन, मेरो र उहाँको लाइनमा धेरै अन्तर छैन,’ मन्तव्यको सुरुमै दाहालले भने।वैद्यलाई फकाउने क्रममा दाहालले उनका विश्वासपात्र युवानेता नेत्रविक्रम चन्दलाई समेट्न नसकेको भन्दै बारम्बार आत्मालोचनासमेत गरेका थिए।
